คือ อยากปรึกษาเกี่ยวกับการฝังยาคุมอายุ 15 จะฝังได้ไม แล้วต้องมีผู้ปกครองไปเซ็นด้วยหรอถ้าต้องให้ผู้ปกครองไปด้วยไปเซ็นด้วย แบบนี้ก็ไม่กล้าฝังกันพอดีอ่าดิ
สวัสดีค่ะ การฝังยาคุมกำเนิดในช่วงวัยรุ่นนั้น สามารถทำได้โดยไม่มีอันตรายอะไร หากไม่ได้มีข้อห้ามหรือโรคประจำตัวบางอย่าง เช่น มีอาการเลือดออกผิดจากช่องคลอดโดยยังไม่ทราบสาเหตุ มีภาวะเลือดออกง่ายและหยุดยาก เป็นมะเร็งเต้านม มะเร็งรังไข่ มะเร็งของมดลูก เป็นโรคตับเรื้อรัง เป็นต้นอย่างไรก็ตาม หากยังอายุ 15 ปี ถือว่ายังไม่บรรลุนิติภาวะ ดังนั้น การทำหัตถการทางการแพทย์ต่างๆ ต้องให้ผู้ปกครองยินยอมอนุญาตเสียก่อน ซึ่งการฝังยาคุมกำเนิด ถือว่าเป็นการทำหัตถการทางการแพทย์ที่อาจเกิดภาวะแทรกซ้อนได้ (แม้จะน้อยมาก) ดังนั้น จำเป็นต้องให้ผู้ปกครองรับทราบและเซ็นต์ใบยินยอมอนุญาตให้ทำเสียก่อนค่ะ